Kokopelli Farm bied gerieflike verblyf in 3 selfsorgkothuise op Kokopelli Plaas, 53,4 km vanaf Rustenburg en 25 km van Magaliesburg af. Die kothuise en Red Earth-plaashuis is teen die berg geleë en het 'n helder, wye uitsig oor die Buffelsfonteinvallei tot op die Magaliesberge op die horison.
Wild Syringa Kothuis is ’n knus houthuis wat slaapplek aan 2 gaste bied. Die kothuis het ’n kamer met 2 enkelbeddens, ’n badkamer met ’n Victoriaanse bad, kombuis, leefarea en eetarea. Die kombuis is toegerus met ’n yskas-vrieskas, oond en stoof. Die leefarea lei na ’n lieflike houtdek met buitemeubels waar gaste kan ontspan en die…
Wild Syringa Kothuis is ’n knus houthuis wat slaapplek aan 2 gaste bied. Die kothuis het ’n kamer met 2 enkelbeddens, ’n badkamer met ’n Victoriaanse bad, kombuis, leefarea en eetarea. Die kombuis is toegerus met ’n yskas-vrieskas, oond en stoof. Die leefarea lei na ’n lieflike houtdek met buitemeubels waar gaste kan ontspan en die uitsig geniet. Daar is warm water, beddegoed en badhanddoeke in die kothuis. Gaste het toegang tot ’n braai-area wat ’n vallei-uitsig het. Die kothuis het nie elektrisiteit nie. Die leefarea het 'n dubbelslaapbank vir 2 ekstra gaste.
Buffalo Thorn Kothuis bied slaapplek aan 6 gaste in 2 slaapkamers. Elke kamer het ’n dubbel- en enkelbed. Die klipkothuis is ideaal vir 'n gesin of groep vriende en het ’n badkamer met ’n stort en bad, en ’n oopplan-kombuis, -leefarea en -eetarea. Die kombuis is toegerus met ’n yskas-vrieskas, oond, stoof en etenstafel met stoele. Die leefarea lei na ’n veranda waar gaste kan ontspan en die uitsig geniet. Daar is ’n braai-area aan die agterkant van die kothuis in die rotsagtige heuwel. Linne en handdoeke word voorsien.
Red Earth Farmhouse het slaapplek vir 6 gaste en beskik oor 3 slaapkamers, 'n badkamer met 'n bad en 'n stort, 'n kombuis, spens, en 'n sitkamer en eetarea. Die hoofslaapkamer het 'n koningingrootte-bed, die tweede kamer het 'n dubbelbed en die derde kamer het 'n enkelbed en 'n slaapbank. Die kombuis is toegerus met eetgerei, breekware, broodrooster, oond, stoof en 'n yskas. Daar is ook braaigeriewe op die veranda. Braaihout word voorsien.
Gaste kan in die plaas-reservoir swem wat ’n pragtige vallei-uitsig het, of sterrekyk terwyl hulle na die geroep van jakkalse luister.
Let asb. daarop dat plaas net met ’n 4x4 bereik kan word, die pad is nie geskik vir voertuie met ’n lae grondvryhoogte nie.
Gaste wat na Kokopelli Farm gekyk het, het ook belangstelling getoon in die volgende lekke plekke:
Erfstuk 3 Buffelsfontein, Rustenburg Distrik, 1791, Noordwes